stanford-oval/wikipedia huggingface dataset:
Sotilaspiiri
Rakenne

Kooltaan sotilaspiirit olivat suhteellisen pieniä, muun muassa Pohjois-Suomen sotilasläänin alueella toimivat Raahen, Kajaanin, Oulun, Kemin ja Rovaniemen sotilaspiirit. Oma sotilaspiiri sijaitsi aikanaan mm. Lieksassa, Haapamäellä, Kokkolassa, Seinäjoella ja Vaasassa. Uudenmaan sotilaspiiri jakautui Etelä- ja Itä-Uudenmaan sotilaspiireihin. Sotilaspiirin sijaintipaikkakunta oli tyypillisesti kauppala.
Sotilaspiirin hallintoyksikköä kutsuttiin sotilaspiirin esikunnaksi, esim. Vaasan Sotilaspiirin Esikunta (VaaSpE) ja Itä-Uudenmaan Sotilaspiirin Esikunta (IUudSpE).
Sotilaspiirin johdossa oli yleensä everstiluutnantin tai everstin arvoinen sotilas, 50-luvulla jopa kenraalimajuri.
Suomen entiset sotilaspiirit

| sotilaspiiri | perustettu | lakkautettu | sotilaslääni |
| --- | --- | --- | --- |
| Helsingin sotilaspiiri |  |  | ESSL → HelSL |
Etelä-Uudenmaan sotilaspiiri: 
| Hämeenlinnan sotilaspiiri |  |  | ESSL |
| Itä-Uudenmaan sotilaspiiri |  |  | LSSL |
| Joensuun sotilaspiiri |  |  | SKSL |
| Jyväskylän sotilaspiiri |  |  | SSSL → KESSL |
| Kajaanin sotilaspiiri |  |  | PSSL |
| Kemin sotilaspiiri |  |  | PSSL |
| Kouvolan sotilaspiiri |  |  | KSSL |
| Kokkolan sotilaspiiri |  |  | PohmSL |
| Kuopion sotilaspiiri |  |  | SKSL → KUOSL |
| Lahden sotilaspiiri |  |  | ESSL |
| Lappeenrannan sotilaspiiri |  |  | KSSL |
| Länsi-Uudenmaan sotilaspiiri |  |  | LSSL |
| Mikkelin sotilaspiiri |  |  | KSSL |
| Oulun sotilaspiiri |  |  | PSSL → OulSL |
Porin sotilaspiiri: 
Pohjois-Uudenmaan sotilaspiiri: 
| Raahen sotilaspiiri |  |  | PSSL |
Rauman sotilaspiiri: 
| Rovaniemen sotilaspiiri |  |  | PSSL → LapSL |
Salmin sotilaspiiri: 
| Savonlinnan sotilaspiiri |  |  | KSSL |
| Satakunnan sotilaspiiri |  |  | LSSL → TUR JA PORSL |
| Seinäjoen sotilaspiiri |  |  | PohmSL |
Sortavalan sotilaspiiri: 
| Suolahden sotilaspiiri |  |  | SSSL |
Tampereen sotilaspiiri: 
| Tampereen itäinen sotilaspiiri |  |  | SSSL |
| Tampereen läntinen sotilaspiiri |  |  | SSSL |
| Turun sotilaspiiri |  |  | LSSL |
Turun eteläinen sotilaspiiri: 
Turun pohjoinen sotilaspiiri: 
Tuusulan sotilaspiiri: 
| Vaasan sotilaspiiri |  |  | PohmSL → VaaSL |
Ylivieskan sotilaspiiri:
Seurakuntayhtymä

Seurakuntayhtymä tarkoittaa saman kunnan alueella olevien seurakuntien yhtymää. Asiasta määrää Suomen kirkkolain 11. luvun 1 §. Yhtymän voivat muodostaa myös kahden tai useamman kunnan alueella olevat seurakunnat. Seurakuntayhtymä on seurakuntien yhteistyöorganisaatio, joka hoitaa yhtymän perussäännössä määritellyt tehtävät seurakuntien puolesta. Näitä tehtäviä ovat vähintään taloushallinto ja henkilöstöhallinto. Käytännössä kaikki seurakuntayhtymät omistavat ja hoitavat myös seurakuntien kiinteistöt ja muun omaisuuden. Perussäännössä voidaan sopia myös, että yhtymä hoitaa muitakin tehtäviä. Sellaisia ovat esimerkiksi sairaalasielunhoito ja perheneuvonta. Seurakunnallisesta perustyöstä, kuten jumalanpalveluselämästä ja kirkollisista toimituksista, vastaavat seurakunnat itse.
Seurakuntayhtymän kuuluminen hiippakuntaan

Perustilanteessa seurakuntayhtymään kuuluvat seurakunnat kuuluvat samaan hiippakuntaan. Tällöin myös seurakuntayhtymä kuuluu luontevasti seurakuntiensa mukaiseen hiippakuntaan.
Seurakuntayhtymään kuuluvat seurakunnat voivat kuulua myös eri hiippakuntiin. Tämä on tavallista, mikäli samalla alueella on erikielisiä seurakuntia. Tämän vuoksi seurakuntayhtymän hallinto on jouduttu järjestämään siten, että se periaatteessa irtautuu hiippakuntarakenteesta.
Hiippakuntarajat eivät muutoinkaan rajoita vapaaehtoisen seurakuntayhtymän muodostamista. Vapaaehtoinen seurakuntayhtymä, kuten mikä tahansa yhteistyöorganisaatio, voidaan perustaa vapaasti. Seurakuntayhtymäsäännösten mukaan sen perustamisen edellytyksenä ei esimerkiksi ole seurakuntien yhteinen maaraja, eikä siihen kuulu välttämättä muutenkaan edellytystä maantieteellisestä läheisyydestä. Esimerkiksi olisi mahdollista perustaa seurakuntayhtymä, johon kuuluu yksi seurakunta jokaisesta hiippakunnasta edellyttäen, että ne eivät kuulu muuhun seurakuntayhtymään. Saman kunnan alueella olevien seurakuntien on kuuluttava samaan seurakuntayhtymään.
Koska seurakuntayhtymä voidaan perustaa vapaasti, sen kuuluminen hiippakuntaan on määrätty erikseen. Seurakuntayhtymä kuuluu hallinnollisesti siihen hiippakuntaan, johon sen seurakuntien jäsenistön enemmistö kuuluu.
Hiippakunnan tehtävänä on seurakunten työntekijöiden ja seurakuntaelämän kaitsenta ja valvonta. Erityisesti sellaisissa tilanteissa, joissa seurakuntayhtymän hoidettavaksi on sovittu merkittäviä seurakunnallisia työmuotoja, seurakuntayhtymän ja hiippakunnan suhde on merkittävä.
Seurakuntayhtymän tehtävät

Seurakuntayhtymä vastaa seurakuntien yhteisestä taloudesta. Seurakuntayhtymän tärkein yksittäinen tehtävä on määrätä siihen kuuluvien seurakuntien kirkkollisvero sekä päättää, millä periaatteella saadut varat jaetaan seurakuntien ja seurakuntayhtymän toiminnan kesken.
Seurakuntayhtymä hoitaa myös (2004) kirkon keskusrahastoon suoritettavat maksut ja talousarvion, rahatoimen, kirjanpidon, tilinpäätöksen ja tilintarkastuksen.
Seurakuntayhtymän tehtäviin kuuluu hoitaa seurakuntayhtymän ja sen seurakuntien henkilöstöhallinnon asiat, jotka koskevat
palkkaa, työnantajailmoituksia ja palkkakirjanpitoa;
nimikirjanpitoa
virka- ja työehtosopimusten tekemistä ja tulkintaa sekä esitysten tekemistä kirkon työmarkkinalaitokselle; sekä
luottamusmiestoimintaa, työsuojelua, työterveyshuoltoa sekä työnantajan ja työntekijöiden välistä yhteistoimintaa.
Näiden tehtävien lisäksi seurakuntayhtymä päättää asioista, jotka yksittäisessä seurakunnassa olisi kirkkovaltuuston päätettävä, sekä seurakuntien virkojen perustamisesta ja lakkauttamisesta sekä seurakuntien kiinteästä omaisuudesta ja sen luovuttamisesta. Nämä tehtävät voidaan perussäännössä antaa seurakuntien päätettäväksi.
Seurakuntayhtymän päätettäväksi voidaan antaa muita hallintoon ja talouteen liittyviä asioita sekä seurakunnalliseen toimintaan liittyviä tehtäviä ja työmuotoja. Mikäli näin on tehty, asioista päättää seurakuntayhtymä. Yleisiä seurakuntayhtymän hoidettavaksi annettuja seurakunnallisia työmuotoja ovat muun muassa perheneuvonta, sairaalasielunhoito ja oppilaitostyö.
Seurakuntayhtymän seurakunnilla on muilta osin laaja toiminnallinen ja hallinnollinen toimivalta alueellaan. Erityisesti perustava seurakuntatyö jää paikallisten seurakuntien hoidettavaksi.
Perussääntö

Seurakuntayhtymä muodostetaan perussäännöllä. Perussäännössä määrätään
seurakuntayhtymälle annettavat tehtävät
ohjeet ja määräykset seurakuntien ja seurakuntayhtymän toimivallan jakautumisesta
seurakuntayhtymälle siirtyvä omaisuus
Uuden seurakuntayhtymän perussääntö valmistellaan väkiluvultaan suurimman seurakunnan kirkkoneuvoston johdolla ja se on hyväksyttävä seurakuntien kirkkovaltuustoissa. Se on alistettava kirkkohallituksen vahvistettavaksi. Ellei perussäännöstä päästä yksimielisyyteen hiippakunnan tuomiokapituli asettaa selvitysmiehen tekemään asiasta ehdotuksen.
Perussääntö voidaan muuttaa ja vapaaehtoisesti muodostettu seurakuntayhtymä purkaa, mikäli vähintään kaksi kolmannesta saapuvilla olevista ja enemmän kuin puolet kaikista yhteisen kirkkovaltuuston jäsenistä sitä kannattaa.
Jos perussäännön muuttaminen ei ole yksimielinen, päätös on alistettava kirkkohallituksen vahvistettavaksi, mikäli muutos koskee
tulojen jakoperusteen muutosta
omaisuuden siirtämistä seurakuntien ja seurakuntayhtymän kesken, tai
virkojen lakkauttamista ja perustamista koskevaa toimivaltaa.
Yhteinen kirkkovaltuusto

Seurakuntayhtymän päätösvaltaa käyttää yhteinen kirkkovaltuusto, jonka jäsenet valitaan seurakunnittain seurakuntavaaleilla neljän vuoden toimikaudeksi.
Yhteisen kirkkovaltuuston paikkamäärä määräytyy jäsenmäärän mukaan ja on 21 - 91. Yhteinen kirkkovaltuusto voi itse vaalikaudeksi kerrallaan päättää, että paikkamäärä on tätä pienempi pariton luku, kuitenkin vähintään 11. Jokaisella seurakunnalla on vähintään kaksi paikkaa (yksi paikka, mikäli seurakuntia on yli 20). Loput paikat jaetaan seurakuntien jäsenmäärän mukaisessa suhteessa.
Yhteisen kirkkovaltuuston päätösvaltaa voidaan ohje- tai johtosäännöllä siirtää yhteiselle kirkkoneuvostolle, sen jaostolle ja johtokunnalle. Yhteisen kirkkovaltuuston päätöksellä päätösvaltaa voidaan siirtää myös seurakuntien seurakuntaneuvostolle.
Yhteinen kirkkoneuvosto

Yhteinen kirkkovaltuusto valitsee kahden vuoden välein yhteisen kirkkoneuvoston. Sen puheenjohtajana toimii tuomiokapitulin tehtävään nimittämä seurakuntayhtymän seurakunnan kirkkoherra.
Yhteisellä kirkkoneuvostolla on yhteisen kirkkovaltuuston päättämä ohjesääntö. Ohjesäännössä määrätään muun muassa yhteisen kirkkoneuvoston jäsenmäärä, joka on 5 - 15 henkilöä.
Yhteinen kirkkoneuvosto on seurakuntayhtymän toimeenpano- ja hallintoelin. Se edustaa seurakuntayhtymää, sekä valmistelee ja toimeenpanee yhteisen kirkkovaltuuston päätökset. Yhteinen kirkkoneuvosto myös johtaa seurakuntayhtymän tehtäväksi annettuja seurakunnallisia työmuotoja.
Seurakuntien kirkkoherroilla sekä ohjesäännössä määrätyillä johtavilla viranhaltijoilla on yhteisessä kirkkoneuvostossa läsnäolo-oikeus.
Seurakuntaneuvosto

Seurakuntayhtymään kuuluvan seurakunnan päätösvaltaa käyttää seurakuntaneuvosto.
Historiaa

Vuoden 1971 ylimääräinen kirkolliskokous asetti komitean tekemään esityksen seurakuntahallinnon uudistamisesta. Esitys hyväksyttiin 21. varsinaisessa kirkolliskokouksessa ja eduskunnassa. Esityksen perusteella muutettiin vuoden 1964 kirkkolakia muun muassa siten, että otettiin käyttöön seurakuntayhtymä-nimitys. Aiemmin oli ollut käytössä nimitys seurakuntainliitto. Uudistusta tehtäessä Suomessa oli 179 yhteistaloudessa olevaa seurakuntaa, joihin kuului 1,8 miljoonaa henkilöä. Kirkkolain muutos tuli voimaan vuoden 1976 alussa, mutta asioiden järjestelyä varten siihen liittyi siirtymäaika vuoden 1978 loppuun. Seurakunnilla oli mahdollisuus tässä yhteydessä valita ottivatko ne käyttöön täydellisen vai osittaisen yhteistalouden.
Sophie de Choiseul-Gouffier

Sophie de Choiseul-Gouffier
Sophie de Choiseul-Gouffier (liet. Sofija Tyzenhauzaitė de Šuazel-Gufjė, s. 1790 Lida, Valko-Venäjä – 28. toukokuuta 1878 Nizza, Ranska) oli liettualainen kirjailija. Hän polveutui Liettuan vanhasta aatelista ja kuului Tyzenhaus-sukuun.
Choisseul-Gouffierin kirjoitti kirjansa ranskaksi ja hän oli yksi ensimmäisistä liettualaisista naiskirjailijoista. Hänen teoksensa kertovat hänen oman aikansa liettualaisten aatelisnaisten elämästä.
Avioliiton Choisseul-Chomeur solmi vuonna 1812 ranskalaisen aatelismiehen, Antoine Louis Octaven kanssa, kun Napoleonin joukot hyökkäsivät Liettuan halki Venäjälle. Miehensä kuoltua hän hoiti sukutilaansa yksin. Viimeiset vuotensa hän eli Ranskassa.
Aiheesta muualla

Lib.Ru/Классика: Шуазель-Гуфье София: Мемуары (venäjäksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Gino Reali

Gino Reali (s. 28. tammikuuta 1948 Monteleone di Spoleto) on italialainen roomalaiskatolinen piispa. Hänet vihittiin papiksi 31. heinäkuuta 1971 Spoleton arkkihiippakuntaan ja nimitettiin Porto-Santa Rufinan hiippakunnan johtoon 23. helmikuuta 2002. Piispaksi vihkiminen seurasi 7. huhtikuuta. Pääkonsekraattorina toimi Riccardo Fontana, jota avustivat Ottorino Pietro Alberti ja Antonio Buoncristiani.
Gladys Davies

| Mitalit> Maa:   Yhdistynyt kuningaskunta.Naisten miekkailu. Olympialaiset  | Mitalit> Maa:   Yhdistynyt kuningaskunta.Naisten miekkailu. Olympialaiset  | Mitalit> Maa:   Yhdistynyt kuningaskunta.Naisten miekkailu. Olympialaiset  | Maa:   Yhdistynyt kuningaskunta> Naisten miekkailu. |
| --- | --- | --- | --- |
|  Hopeaa | Pariisi 1924 | Floretti |  |
Gladys Muriel Davies (23. maaliskuuta 1892 Bristol – 1981 Bristol) oli brittiläinen miekkailija ja olympiamitalisti. Hän voitti hopeaa florettikilpailusta Pariisin olympialaisissa 1924.
Shawn Crahan

Clown Crahan
Shawn "Clown" Crahan (s. 24. syyskuuta 1969) on alternative metal -yhtye Slipknotin lyömäsoittaja ja yksi perustajajäsenistä. Hän soittaa matalaksi viritettyjä virvelirumpuja, joka tukee rumpukomppia. Hän on yhtyeen vanhin jäsen sekä ainoa jäsen, joka on ollut tauotta yhtyeessä alusta asti.
Crahanilla on useita naamioita, joista tunnetuin lienee pellemaski. Hän oli ensimmäinen maskia käyttänyt Slipknotin jäsen. Idean clown-maskiin Crahan sai Kornin kappaleesta "Clown", jonka musiikkivideossa on pellemaski.
Crahanilla on myös todettu lieviä mielenterveysongelmia[lähde? ]. Slipknotin alkutaipaleella hän käyttäytyi lavalla hyvin agressiivisesti rikkomalla tavaraa, heittelemällä vesipulloja ja bändin jäsenten kanssa painimalla. Crahan on sanonut haastattelussa: "Ihan sama mikä esine on kyseessä, jos se ei ole omaa, riko se". Crahan irtisanoutui työstään hitsaajana Slipknotin perustamisen takia vuonna 1995. Crahan on rakentanut kaikki yhtyeen alkutaipaleella käytetyt rumpustandit metallista hitsaamalla.
Agressiiviseen käytökseen saattavat vaikuttaa Shawnin raskaat läheisten ihmisten menetykset vuosien varrella; Oma lapsi, isä, äiti, setä sekä Slipknotin pitkäaikainen basisti Paul Gray (1995-2010).
Crahanin rummut ovat aina lavan oikeassa reunassa ja toisen perkussionisyin Chris Fehnin  rummut vasemmassa reunassa. Crahanin rummut ovat olleet henkilönostimen päällä jo vuodesta 1999 lähtien.
Shawnin pojalla, Simon Crahanilla on myös oma yhtye Vended, jossa on mukana myös Slipknotin laulajan Corey Taylorin poika Griffin Taylor.
Diskografia

Slipknot
Mate. Feed. Kill. Repeat. (1996,  Pale One Music)
Slipknot (1999,  Roadrunner Records)
Iowa (2001,  Roadrunner Records)
Vol. 3: (The Subliminal Verses) (2004,  Roadrunner Records, Nuclear Blast)
9.0: Live (2005,  Roadrunner Records)
All Hope Is Gone (2008,  Roadrunner Records, Nuclear Blast)
.5: The Gray Chapter (2014)
We Are Not Your Kind (2019)
To My Surprise
To My Surprise (2003)
Dirty Little Rabbits
Breeding (2007)
Aiheesta muualla

Viralliset kotisivut (Arkistoitu – Internet Archive)
Slipknot
| --- | --- |
Albumit:  Slipknot – Iowa – Vol. 3: The Subliminal Verses –  All Hope Is Gone - .5: The Gray Chapter - We Are Not Your Kind - The End, So Far
Muut julkaisut:  9.0: Live | Luettelo Slipknotin demoista
Katso myös:  Stone Sour - Murderdolls - DJ Starscream - Roadrunner United - Korn - Ministry
Sophie von Knorring

| Sofia von Knorring |
| --- | --- |
 Sophie von Knorring
Henkilötiedot
Syntynyt: 1797
Kuollut: 1848 (50–51 vuotta)
Kansalaisuus:  Ruotsin kuningaskunta
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Esikoisteos:  Cousinerna
Pääteokset:  Torparen och hans omgifning
Aiheesta muualla
Löydä lisää kirjailijoitaKirjallisuuden teemasivulta
Sofia (Sophie) Margareta von Knorring von Knorring, o.s. Zelow, (1797–1848) oli ruotsalainen kirjailija. Hänen ensimmäinen romaaninsa Cousinerna ilmestyi 1834. Hänen paras teoksensa on Torparen och hans omgifning (1843), jonka kansankuvauksessa on huomattavissa Carl Jonas Love Almqvistin vaikutusta, joskin se on suunnattu tämän kirjaa Det går an vastaan.
Aiheesta muualla

Kuvia tai muita tiedostoja aiheesta Sophie von Knorring Wikimedia Commonsissa
Gino Munaron

| Gino Munaron |
| --- | --- |

Henkilötiedot
Kansalaisuus:   Italia
Formula 1 -ura
Aktiivivuodet:  1960
Talli(t):  Yksityinen Maserati,  yksityinen Cooper
Kilpailuja:  4
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Argentiinan Grand Prix 1960
Viimeinen kilpailu:  Italian Grand Prix 1960
Gino Munaron (2. huhtikuuta 1928 Torino, Italia – 22. marraskuuta 2009) oli italialainen Formula 1 -kuljettaja. Hän osallistui neljään Formula 1 -osakilpailuun kaudella 1960. Hän oli parhaimmillaan 13. Argentiinan GP:ssä. Aika-ajoissa Munaron oli parhaimmillaan kahdeksas.
Gino Severini

Severini vuonna 1913.
Gino Severini (7. huhtikuuta 1883 Cortona, Italia – 26. helmikuuta 1966 Pariisi, Ranska) oli italialainen futurismia edustava taidemaalari, joka vuoden 1906 jälkeen toimi suurimmiksi osin Pariisissa. Hän allekirjoitti futuristisen manifestin vuonna 1910 ja maalasi esimerkiksi Pan-Panin tanssin (1911, Berliini). Severini siirtyi taiteessaan myöhemmin kubismiin ja sen jälkeen nonfiguratismiin.
Gino Rosato

| Gino Rosato> Henkilötiedot |
| --- | --- |
Syntynyt: 16. maaliskuuta 1972 (ikä 52) Laval, Kanada
Kansalaisuus:   Kanada
Gino Rosato (s. 16. maaliskuuta 1972 Laval) on kanadalainen Ferrarin Formula 1 -tallin monitoimimies. Rosato aloitti työskentelyn Ferrarilla osa-aikaisesti vuonna 1991 ja kokopäiväisesti vuonna 1997. Vuodesta 2009 lähtien Rosato toimi Lotus Groupin varatoimitusjohtajana. Hän palasi takaisin Ferrarille vuonna 2014.
Rosato tunnetaan Kimi Räikkösen hyvänä ystävänä sekä hänen Robin-poikansa kummisetänä.
Spitakin maanjäristys

| Spitakin maanjäristys 1988 |
| --- | --- |
 Spitakin maanjäristyksen jälkiä
Päivämäärä:  7. joulukuuta 1988
Aika:  11.41.24 (UTC+4)
Magnitudi:  6,8 (MS)
Syvyys:  5 km
Episentrumin sijainti:  40.987°N, 44.185°E
Maat, joihin vaikutukset ulottuivat:   Neuvostoliitto  Turkki  Iran
Henkilövahingot:  25 000 kuollutta
Episentrumin sijainti
Spitakin maanjäristys, usein myös Armenian maanjäristys, sattui Armeniassa 7. joulukuuta 1988 kello 11.41.24 (UTC+4). Se oli voimakkuudeltaan MS 6,8 ja tuhosi muun muassa Spitakin kaupungin kokonaan. Kaikkiaan järistyksessä kuoli lähes 25 000 ihmistä.
Spitakin maanjäristyksestä Aleksandr Kott on tehnyt draamaelokuvan nimeltä Spitak.
Järistyksen aiheuttamia tuhoja.
Ranskalainen pelastustyöntekijä tutkimassa raunioita.
Järistyksen uhrien muistomerkki Gjumrissa.
Aiheesta muualla

Kuvia tai muita tiedostoja aiheesta Spitakin maanjäristys Wikimedia Commonsissa
Snooker-kausi 2008–2009

Snookerin ammattilaiskausi 2008–2009 käynnistyi elokuussa 2008 Belfastissa Pohjois-Irlannissa. Hallitseva maailmanmestari Ronnie O'Sullivan voitti aloitusturnauksen, jonka finaalissa vastassa oli Dave Harold, joka ei ollut saavuttanut finaalipaikkaa 13 vuoteen ammattilaisturnauksessa. O'Sullivan pelasi itsensä finaaliin myös kauden toisessa turnauksessa, mutta nuori Ricky Walden voitti turnauksen ja esti O'Sullivania saavuttamasta kolmannen peräkkäisen ranking-turnausvoiton.
Kauden alun selkein alisuorittaja oli Shaun Murphy, joka edelliskaudella oli ollut kolmessa finaalissa ja kolmessa semifinaalissa, ja joka hävisi kolmessa ensimmäisessä turnauksessa jo ensimmäisen ottelunsa saavuttaen minimaalisen ranking-pistesaldon. Grand Prix -turnauksessa Ryan Day oli koko turnauksen huippuvireessä, mutta finaalissa nousu 7–2 tappioasemasta oli liikaa vaadittu, ja John Higgins voitti ensi kertaa ranking-turnauksen kotimaassaan Skotlannissa.
Ammattilaiskiertue kävi tällä kaudella ensimmäistä kertaa Bahrainissa, mutta huippupelaajat Steve Davis, Ronnie O'Sullivan, John Higgins, Mark Selby sekä Ding Junhui vetäytyivät turnauksesta eri syihin vedoten. Tämä antoi mahdollisuuden useammalle karsijalle saavuttaa enemmän ranking-pisteitä. Matthew Stevens pelasi itsensä yli kolmen vuoden tauon jälkeen finaaliin, jonka hävisi niukasti erin 7–9 Australian Neil Robertsonille, jonka edelliskausi oli niin ikään vaisuhko. Stevens on kahdesti hävinnyt maailmanmestaruusturnauksen finaalissa erin 16–18.
Turnauksessa esiintyi pitkästä aikaa myös seitsenkertainen maailmanmestari Stephen Hendry, jonka Stevens pudotti semifinaalissa erin 6–4. Nuori Judd Trump saavutti syyskaudella muun muassa semifinaalipaikan London Royal Watches Grand Prix -turnauksessa, ja tämän jälkeen vielä ensimmäisen ammattilaisturnausvoittonsa The Masters Qualifying -turnauksessa.
Masters-turnauksen finaalissa kohtasivat Ronnie O´Sullivan ja Mark Selby, joka jatkoi tappiotonta putkeaan tässä turnauksessa tähän otteluun saakka. The Rocketselvennä katkaisi tämän putken ja nosti pystin jo neljättä kertaa uransa aikana. Tässä turnauksessa O'Sullivan pelasi kepillä, jolla oli harjoitellut vain pari tuntia ennen turnauksen alkua.
Welsh Open -turnauksessa molemmat finalistit lähtivät taistelemaan uransa ensimmäisestä ranking-turnausvoitosta, ja edellisen vuoden maailmanmestaruuskisojen finalisti, ja koko kauden vakuuttavasti useassa semifinaalissa esiintynyt, Ali Carter onnistui tässä Joe Swailia vastaan.
Pekingissä turnausvoittajaksi nousi pitkästä aikaa vanha konkari Peter Ebdon, joka kukisti finaalissa Grand Prix -voittaja Higginsin. Higgins saavutti kauden huipennuksessaselvennä jo kolmannen maailmanmestaruutensa. Finaalissa Shaun Murphy ei kyennyt vastaamaan Higginsin varmuuteen ja jäi vaille toista mestaruuttaan. Maailmanmestaruusturnauksessa nähtiin myös 147 pisteen maksimibreikki, jonka suoritti kaikkien aikojen snooker-pelaajaksi kehuttu Stephen Hendry.
Turnaukset > Main Tour

| 0 | 1 | 2 | 3 | 4 | 5 |
| --- | --- | --- | --- | --- | --- |
| Ajankohta | Turnaus | Paikka | Voittaja | Hävinnyt finalisti | Lukemat |
| 24.–31.8. | Northern Ireland Trophy | Belfast |  Ronnie O'Sullivan |  Dave Harold | 9–3 |
| 29.9.–5.10. | Roewe Shanghai Masters | Shanghai |  Ricky Walden |  Ronnie O'Sullivan | 10–8 |
| 11.–19.10. | Royal London Watches Grand Prix | Glasgow |  John Higgins |  Ryan Day | 9–7 |
| 2.–15.11. | Bahrain Championship | Manama |  Neil Robertson |  Matthew Stevens | 9–7 |
| 21.–26.11. | The Masters Qualifying | Sheffield |  Judd Trump |  Mark Joyce | 6–1 |
| 13.–21.12. | Maplin UK Championship | Telford |  Shaun Murphy |  Marco Fu | 10–9 |
| 11.–18.1. | Saga Insurance Masters | Lontoo |  Ronnie O'Sullivan |  Mark Selby | 10–8 |
| 16.–22.2. | Welsh Open | Newport |  Ali Carter |  Joe Swail | 9–5 |
| 30.3.–5.4. | Bank of Beijing China Open | Peking |  Peter Ebdon |  John Higgins | 10–8 |
| 18.4.–4.5. | 888.com World Snooker Championship | Sheffield |  John Higgins |  Shaun Murphy | 18–9 |
Turnaukset > Muita ammattilaisturnauksia

| 0 | 1 | 2 | 3 | 4 | 5 |
| --- | --- | --- | --- | --- | --- |
| Ajankohta | Turnaus | Paikka | Voittaja | Hävinnyt finalisti | Lukemat |
| 4.–8.6. | Guolian Securities Jiangsu Classic | Nanjing |  Ding Junhui |  Mark Selby | 6–5 |
| 11.9.–7.12. | Matchroom Premier League | Norfolk |  Ronnie O'Sullivan |  Mark Selby | 7–2 |
| 17.–18.10. | World Series of Snooker | Praha |  Jimmy White |  Graeme Dott | 5–3 |
Seuraavat kaudet

Kausi 2010–2011
Kausi 2009–2010
Edelliset kaudet

Kausi 2007–2008
Kausi 2006–2007
Kausi 2005–2006
Ranking Top 16

| 0 | 1 | 2 | 3 |
| --- | --- | --- | --- |
| Nro. | Nimi | Maa | Pisteet |
| 1 | Ronnie O'Sullivan |  | 51,150 |
| 2 | Stephen Maguire |  | 45,525 |
| 3 | Shaun Murphy |  | 45,050 |
| 4 | Mark Selby |  | 38,325 |
| 5 | John Higgins |  | 37,925 |
| 6 | Stephen Hendry |  | 34,275 |
| 7 | Allister Carter |  | 34,175 |
| 8 | Ryan Day |  | 33,875 |
| 9 | Peter Ebdon |  | 32,975 |
| 10 | Neil Robertson |  | 32,950 |
| 11 | Ding Junhui |  | 32,194 |
| 12 | Joe Perry |  | 30,425 |
| 13 | Graeme Dott |  | 27,144 |
| 14 | Marco Fu |  | 27,000 |
| 15 | Mark King |  | 26,000 |
| 16 | Mark Allen |  | 25,725 |
Aiheesta muualla

World Snooker
World Snooker TITLE SPONSOR AND TOP CLASS FIELD FOR JIANGSU CLASSIC
Premier League Snooker (Arkistoitu – Internet Archive)
Gino Saltamerenda

Luigi Saltamerenda (2. kesäkuuta 1902 Rooma – 25. syyskuuta 1951 Rooma), paremmin tunnettu lempinimellään Gino, oli italialainen näyttelijä, jonka lyhyt ura valkokankaalla kesti vain noin viisi vuotta. Saltamerenda oli tavallinen "kadunmies" ja jo yli 40-vuotias joutuessaan sattumalta näyttelijäksi, Vittorio De Sican tarjottua hänelle osaa elokuvassaan Sciuscià - viattomat (Sciuscià, 1946). Saltamerenda näytteli noin tusinassa elokuvia, joista tunnetuin on De Sican Polkupyörävaras (1948), jossa hän auttaa päähenkilöä (Lamberto Maggiorani) varastetun polkupyörän etsimisessä. Saltamerenda näytteli yleensä elokuvissa juuri sitä mitä oli todellisuudessakin, tavallista rehellistä kadunmiestä. Saltamerenda kuoli sydänkohtaukseen 49-vuotiaana.